
Linnavara tasuta võõrandamine

(Gerassimovi 16a, Narva)

 

1. Asjaolud ja menetluse käik

 

Narva Linnavolikogu 09.02.2006 otsuse nr 27 alusel võõrandati SA-le Narva Linnaelamu linnavara, mille koosseisu kuulus hoone aadressil Gerassimovi 16a, Narvas. 

SA Narva Linnaelamu erastas antud hoone teenindamiseks eraldatud maa. Alates 28.08.2008 on SA Narva Linnaelamu omandis kinnistu aadressil Gerassimovi 16a, Narvas, katastritunnus 51105:004:0168, pindala 9 939 m2, sihtotstarve – 100% ärimaa.

Eelnimetatud kinnistul paikneb ka alljärgnev linnavara, mis on vajalik kinnistu teenindamiseks:
	Vara nimetus
	tk
	Ühiku hind,  
krooni

	Kompleksne soojussõlm EKOTERM SK - 2K
	1
	 74 102,00

	Soojusenergia arvesti Combimeter EPD - 10F
	1
	25 865,00

	Metallpiire
	1
	10 400,00

	Kanalisatsioon
	1
	 861,00

	Heakorrastus (torud, asfalt, muruplats)
	1
	 4 119,00

	Veetorustik
	1
	2 080,00

	Välisvalgustus
	1
	2 390,00

	Kokku:
	7
	119 817,00


Ülaltoodud linnavara kulum on 100%.

Küsimus seoses Gerassimovi 16a kinnistul asuva varaga oli arutusel Narva Linnavalitsuse linnavarakomisjoni istungil 26.03.2008 (protokoll nr 3), kus võeti vastu otsus:

1. Nõustuda Linnavara- ja Majandusameti ettepanekuga anda SA-le Narva Linnaelamu (registrikood 90003404, asukoht Energia 6, Narva) tasuta üle Narvas aadressil Gerassimovi 16a asuv linnavara, bilansiline maksumusega 119 817,00 krooni, mis on SA-le Narva Linnaelamu kuuluva kinnistu lahutamatu osa.
2. Linnavara- ja Majandusametil esitada otsuse punktis 1 nimetatud otsus Narva Linnavalitsuse istungile protokollilise otsuse vastuvõtmiseks. 
2. Õiguslikud järeldused

 

Kohaliku omavalitsuse korralduse seaduse § 22 lg 1 punkti 6 kohaselt volikogu ainupädevusse kuulub valla- või linnavara valitsemise korra kehtestamine.

Narva Linnavolikogu 09.06.2005 määrusega nr 18/56 kinnitatud „Linnavara võõrandamise korra” (edaspidi kord) punktide 4, 4.1, 4.2, 4.3 ja 4.5 kohaselt linnavara võib võõrandada, kui vara ei ole vajalik avalikuks otstarbeks ega linna valitsemiseks (punkt 4.1); vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks (punkt 4.2); kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks (punkt 4.3); võõrandamine on ette nähtud seaduses või linnavolikogu õigusaktidega sätestatud korras (punkt 4.5). Narva linn ei kasuta eelnimetatud vara avalikuks otstarbeks, linna valitsemiseks ega tulu saamiseks.

Korra punkti 16.1.3 kohaselt võib linnavara tasuta võõrandada tulenevalt linna huvidest ning vastavalt punktile 16.2 võõrandatakse linnavara tasuta üksnes linnavolikogu otsusel. 

3. Otsus
3.1. Võõrandada tasuta Sihtasutusele Narva Linnaelamu (registrikood 90003404, asukoht Energia 6, Narva) Narva Linnavalitsuse Linnavara- ja Majandusameti (registrikood 75029837, asukoht Peetri 3, Narva) bilansis olev linnavara bilansilise kogumaksumusega 119 817 (ükssada üheksateist tuhat kaheksasada seitseteist) krooni, sealhulgas: 
	Vara nimetus
	tk
	Ühiku hind,  
krooni

	Kompleksne soojussõlm EKOTERM SK - 2K
	1
	 74 102,00

	Soojusenergia arvesti Combimeter EPD - 10F
	1
	25 865,00

	Metallpiire
	1
	10 400,00

	Kanalisatsioon
	1
	 861,00

	Heakorrastus (torud, asfalt, muruplats)
	1
	 4 119,00

	Veetorustik
	1
	2 080,00

	Välisvalgustus
	1
	2 390,00


3.2. Narva Linnavalitsusel teha otsus teatavaks Sihtasutusele Narva Linnaelamu.

3.3. Volitada linnapead Tarmo Tammiste’t allkirjastama Narva linna nimel punktis 3.1. nimetatud linnavara tasuta võõrandamise leping.

4. Rakendussätted

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Otsus jõustub seaduses sätestatud korras.

 

 
Mihhail Stalnuhhin

_________2008. a  nr _____
 Linnavara tasuta võõrandamine

(Gerassimovi 16a, Narva)

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist linnavara – Gerassimovi tn 16a linnavara tasuta võõrandamiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t antud küsimust ette kandma Narva Linnavolikogu istungil.

Tarmo Tammiste 





Ants Liimets

Linnapea                                                                        
Linnasekretär

